Sar magħruf li l-player ta' Tottenham Hotspur, Ryan Sessegnon, ħalla l-belt kapitali Ingliża Londra sabiex se jmur jilgħab fil-Bundesliga Ġermaniża. Hoffenheim ħadu lil dan il-player b'self u għalhekk se jkun qed jilgħab fir-Rhein Neckar Arena. Wara l-akkwisti ta' Sergio Reguilon u Gareth Bale, Sessegnon kien se jsib diffikultá kbira sabiex isib post fl-ewwel 11 tal-coach Jose Mourinho. Huwa għalhekk li diversi timijiet ikkuntattjaw lil Spurs sabiex jiksbu l-firma tiegħu. Fost dawn kien hemm Brighton u Celtic. Minkejja kollox, il-player ta' 20 sena se jkun qed jaqbad ajruplan u jmur jilgħab ma' Hoffenheim. Dawn tal-aħħar kisbu rekord perfett meta rebħu l-ewwel żewġ logħbiet tagħhom fil-bidu ta' staġun ġdid.